РЕПУБЛИКА СРБИЈА

НАРОДНА СКУПШТИНА

Одбор за здравље и породицу

18 Број: 06-2/147-19

17. јун 2019. године

Б е о г р а д

ЗАПИСНИК

21. СЕДНИЦЕ ОДБОРАЗА ЗДРАВЉЕ И ПОРОДИЦУ

ОДРЖАНЕ 13. ЈУНА 2019. ГОДИНЕ

 Седница је почела у 11,00 часова.

 Седници је председавао доц. др Дарко Лакетић, председник Одбора.

 Седници су присуствовали чланови Одбора: мр. др Љубица Мрдаковић Тодоровић, др Десанка Репац, др Милован Кривокапић, др Данијела Стојадиновић, др Даница Буквић, проф. др Милан Кнежевић, др Светлана Николић Павловић и др Муамер Бачевац.

 Седници Одбора су присуствовале заменице одсутних чланова Одбора др Борка Грубор (Драгана Баришић) и Оливера Огњановић (др Радослав Јовић).

 Седници нису присуствовали чланови Одбора: др Драган Весовић, Ружица Николић, Бранка Стаменковић, проф. др Душан Милисављевић, проф. др Жарко Кораћ, Немања Шаровић, као ни њихови заменици.

 Седници је присуствовао и државни секетар Министарства здравља проф. др Берислав Векић.

 На предлог председника Одбора, једногласно, усвојен је следећи:

Д н е в н и р е д

1. Разматрање Информације о раду Министарства здравља за период јул- септембар 2018. године;
2. Разматрање Информације о раду Министарства здравља за период октобар-децембар 2018. године;
3. Разматрање представки грађана и организација;
4. Разно.

 Пре преласка на разматрање утврђеног денвног реда, усвојени су, без примедаба, записници 15. и 16. седнице Одбора, које су одржане 16. и 19. јула 2018. године.

 Сагласно члану 76. Пословника Народне скупштине, Одбор је на предлог доц. др Дарка Лакетића, председника Одбора, једногласно одлучио да води заједнички претрес о прве две тачке дневног реда због континуираног рада ресорног министарства о чему су поднете две информације.

 **Прва и друга тачка дневног реда** – Разматрање Информације о раду Министарства здравља за период јул - септембар 2018. годинеиИнформације о раду Министарства здравља за период октобар - децембар 2018.године

 Председник Одбора доц. др Дарко Лакетић је подсетио да према члану 229. Пословника Народне скупштине министар информише надлежни одбор о раду министарства једном у три месеца. На седници одбора, питања министру о поднетој информацији могу да постављају чланови надлежног одбора и овлашћени представник посланичке групе која нема члана у том одбору. О закључцима поводом поднете информације, Одбор подноси извештај Народној скупштини.

 Проф. др Берислав Векић, државни секретар Министарства здравља, представио је најзначајније активности Министарства за период јул – септембар. У оквиру нормативних активности, навео је да су у овом периоду донета следећа акта: Закон о изменама и допунама Закона о психоактивним контролисаним супстанцама; Закон о људским ћелијама и ткивима; Закон о пресађивању људских органа; Уредба о допунама Уредбе о планирању и врстама роба и услуга за које се спроводе централнзоване јавне набвке; Уредба о методологији за одрећивање трошкова обраде крви и компонената крви; Уредба о измени и допуни Уредбе о планирању н врстама роба и услуга за које се спроводе централизоване јавне набавке; Одлука о изменама и допунама Одлуке о највишим ценама лекова за употребу у хуманој медицини, а чији је режим издавања на рецепт; Правилник о изменама и допунама Правилника о специјализацијама и ужим специјализацијама здравствених радника и здравствених сарадника; Правилник о здравственим прегледима тражиоца азила приликом пријема у центар за азил или други објекат за смештај тражилаца азила; Правилник о утврђивању Списка психоактивних контролисаних супстанци; Правилник о основним захтевима за медицинска средства; Правилиик о уврђивању статуса производа; Правилник о промету на мало медицинских средстава у специјализованим продавницама; Правилник о регистрима које води Привредна комора Србије; Правилник о изменама и допунама Правилника о садржају захтева и документације. као и начину добијања дозволе за стављање лека у промет; Правилник о прехрамбеним адитивима; Правилник о аромама; Правилник о прехрамбеним и здравственим изјавама које се наводе на декларацији хране; Правилник о прехрамбеним ензимима; Решење о давању сагласности на Правилник о изменама и допунама Правилника о Листи лекова који се прописују и издају на тсрет средстава обавезног здравственог осигурања; Национални програм подршке дојењу, породичној и развојној нези новорођенчета; Стратегија јавног здравља у РС за период 2018-2026, са Акционим планом.

 У области европских интеграција и међународне сарадње у извештајном периоду, неке од активности Министарства здравља биле су следеће: Координација и учешће у Заједничким активностима Трећег програма ЕУ у области здравља (2014 - 2020); Координација спровођења пројекта „Наставак подршке за повећање и унапређење капацитета за управљање мигрантском кризом у Републици Србији - МАДАД 2"; Настављена сарадња са пројектима ''Правна подршка преговорима" са циљем пружања подршке Републици Србији у припремама за приступање Европској унији; Влада Републике Србије је усвојила Стратегију за превенцију и контролу ХИВ инфекције и АИДС-а у Републици Србији (2018 - 2025) са Акционим планом за период од 2018. до 2021. године. Закључком Владе усвојени су и одобрени за потписивање следећи документи: Меморандум о разумевању између Владе Републике Србије и Компаније „Тумбај група" Уједињени Арапски Емирати; Меморандум о сарадњи у области здравља између Министарства здравља РС и Управе за здравље Абу Даби; Покренута је процедура израде Основе за потписивање Конвенције Савета Европе о фалсификовању медицинских производа и сличним кривичним делима која представљају јавно здравствену претњу; Координација пројектних јединица Министарства у имплементацији међународних пројеката донираних/кредитираних од стране Светске Банке - Развој здравства Србије 2 и ЕИБа; Рад на Споразуму између Миннстарства здравља РС и Агенције храну и ветерину Републике Македоније у области безбедностн хране; Учешће у раду Међуресорне радне групе која се бави имплементацијом Агенде УН 2030 о одрживом развоју и циљевима одрживог развоја са члановима тима Уједињених нација у Србији и Развојног - партнерског оквира 2016-2020, потписаног у мају 2017. године; Континуирана координација рада са Светском здравственом организацијом (СЗО) по плану потписаног новог двогодишњег уговора о сарадњи за период 2018-2019. На захтев Министарства финансија, достављена је ажурирана табела са индикаторима учинка ИПА јединице Министарства здравља за прву половину 2018. године и израђена је процена обима посла ИПА јединице Министарства здравља.

 У истом периоду, у оквиру активности Сектора за инспекцијске послове је било укупно 931 предмета, а санитарни инспектори на територији Републике Србије су извршили укупно 11.631 инспекцијских надзора, као и 149 службених саветодавних посета по захтевима надзираних субјеката и плану инспекцијског надзора. У здравственим установама у државној својини извршено је укупно 735 инспекцијских надзора, док је у истим установама у приватној својини и друтим облицима здравствене службе извршено укупно 706 инспекцијских надзора. У друтим правним лицима која под одређеним условима могу обављати здравствену делатност је извршено 59 надзора. Ванредна провера квалитета стручног рада, због изражених сумњи у постојање пропуста у лечењу, организована је у 23 поступка. Контрола забране пушења извршена је у 332 инспекцијска надзора. Извршено је 244 оцена испуњености прописаних услова у погледу кадрова, опреме, просторија и лекова. Издато је 234 решења о испуњености прописаних услова за рад.

 Неке од активности Управе за биомедицину, у извештајном периоду, биле су следеће: организован је и одржан заједнички састанак Републичке стручне комисије за биомедицинску потпомогнуту оплодњу, Републичке стручне комнсије за нефрологију и урологију, Републичке стручне комисије за онкологију, као и представника ДРГ и представника Министарства здравља ради спровођења Закона о биомедицински потпомогнутој оплодњи. Континуирано се прати реализација пројекта „Подстицај развоја трансплантационих тимова". Врши се праћење и анализа достављених извештаја по униформним обрасцима о раду служби трансфузије који се односе на стање залиха крви и издатим јединицама крви и компонената крви, као и о разлозима одлагања хируршких интервенција. У овом периоду Управи за биомедицину достављено је и обрађено 352 предмета. У здравственим установама реализовано је 7 донора и трансплантиран је 21 солидни орган (12 бубрега, 6 јетри и 3 срца).

 Друти пројекат развоја здравства Србије, који је финансиран из кредита Међународне банке за обнову и развој, за циљ има унапређење система здравствене заштите у области финансирања, ефикасне набавке лекова и медицинских средстава, квалитета здравствене заштите и контроле одабраних приоритетних незаразних болести. Завршена је изградња односно реконструкција бункера за смештај нових линеарних акцелератора са пратећом опремом у Клиничким центрима Крагујевац и Ниш, Здравственом центру Кладово и Институту за онкологију и радиологију Србије, финансирана средствима зајма Светске банке. У овом периоду завршен је жалбени рок на избор извођача радова за Клинички центар Србије. Није поднета ниједна жалба. Сходно томе, изабрани извођач радова је доставио сву потребну документацију. За Клинички центар Војводине у Новом Саду, предлог кориговане тендерске документације је још једном послат електронском поштом ЕИБ-у, који ће прегледати тендерску документацију и дати сагласност на исту и самим тим одобрити покретање тендера. За Клиннчки цеитар Крагујевац урађена је ''драфт" верзија Главног пројекта. У овом периоду је по захтеву Европске инвестиционе банке послата сва потребна документација која се односи на План имплементације пројекта као и Финансијски извештај.

 У извештајном периоду за октобар - децембар 2018. године, Министарство здравља је донело следеће акте: Закон о здравственом осигурању; Правилник о изменама и допунама Правилника о номенклатури здравствених услуга на примарном нивоу здравствене заштите; Правилник о допунама Правилника о номенклатури лабораторијских здравсгвених услуга на примарном, секундарном и терцијарном нивоу здравствене заштите; Правилник о номенклатури здравствених услуга на секундарном и терцијарном нивоу здравствене заштите; Правилник о обрасцу и садржини лекарског рецепта, начину издавања и прописивања лекова; Правилник о промету на велико медицинских средстава; Правилник о обавезама произвођача који се примењују на увознике, велепродаје и друга лица; Правилник о регистрацији медицинског средства; Правилник о утврђивању Списка супстанци које се користе у недозвољеној производњи опојних дрога и психотропних супстанци; Правилник о утврђивању Списка прекурсора и држава за које расположиви подаци указују да се прекурсори на њиховој територији користе за недозвољену производњу опојних дрога и психотропних супстанци; Правилник о клиничком испитивању мелицинског средства; Правилник о смерницама добре праксе у дистрибуцији медицинских средстава; Правилник о изменама и допунама Правилника о садржају захтева и документације, као и о начину добијања дозволе за стављање лека у промет; Правилник о утврђивању Списка психоактивних контролисаних супстанци; Правилник о обустављању и повлачењу, као и техничкој процени медицинског средства на тржишту; Правилник о производњи медицинских средстава; Правилник о праћењу медицинских средстава на тржишту; Правилник о оглашавању медицинског средства; Правилник о допунама правилника о увозу медицинских средстава која нису регистрована; Правилник о новој храни; Правилник о посебним елементима процене ризика, посебним критеријумима за процену ризика, учесталости вршења инспекцијског надзора на основу процене ризика и посебним елементима плана инспекцијског надзора из делокруга санитарне инспекције; Правилник о облику и начину вршења унутрашње контроле у здравственој ипспекцији, санитарној инспекцији и инспекцији за лекове и медицинска средства, психоактивне контролисане супстанце и прекурсоре. Донет је Закључак Владе којим се прихвата текст Колективног уговора за запослене у Републичком фонду за здравствено осигурање; Закључак Владе којим се прихвата текст Посебног колективног утовора за здравствене установе чији је оснивач Република Србија, аутономна покрајина и јединица локалне самоуправе; Решење о давању сагласности на Правилник о допуни Правилника о Листи лекова који се прописују и издају на терет средстава обавезног здравственог осигурања; Закључак Владе којим је Влада сагласна да Министарство здравља предузме све мере из своје надлежности с циљем запошљавања најбољих 50 дипломаца медицинских факултета у здравственим установама у Републици Србији, а у складу са кадровским плановима здравствених установа и финансијским планом Републичког фонда за здравствено осигурање.

 Неке од активности које се континуирано спроводе у овом периоду су: издавање сагласности, односно давања мишљења на статуте здравствених установа у државној својини; израда решења о разрешењу и именовању директора и в. д. директора здравствених установа и решења о именовању и разрешењу чланова управних и надзорних одбора здравствених установа; обрада предмета доктора медицине, доктора стоматологије и дипломираних фармацеута за доделу назива примаријус; организовање полагања стручних испита за 658 кандидата. У области управљања кадровима контиунирано се обављају послови из области радног односа, а такође спроводе се и активности на спровођењу реформе државне управе и други послови у вези са управљањем кадровима; припремају се одговори по захтевима за доставу информација од јавног значаја, од чега су највећи број захтева поднели грађани, невладине организације и представници средстава информисања; континуирано се спроводи праћење и спровођење активности из Акционог плана за спровођење Националне стратегије за борбу против корупције, као и Акционог плана за спровођење мера из Поглавља 23.

 Наставља се континуиран рад Министарства на процесу европских интеграција и уклађивања законодавства са правним тековинама ЕУ, за области у надлежности Министарства здравља, као и координација и учешће у Заједничким активностима Трећег програма ЕУ у области здравља (2014 - 2020); координација спровођења пројекта „Наставак подршке за повећање и унапређење капацитета за управљање мигрантском кризом у Републици Србији - МАДАД 2" и пројеката ''Заједничка иницијатива Румунија - Србија против рака - Унапређење дијагнозе и третмана свих малигних тумора" финансираног из средстава ИПА фондова у оквиру прекограничне сарадње Србија –Румунија. Настављен је процес припреме предлога пројеката у оквиру вишегодишњег планског документа за планирањс међународне развојне помоћи 2019 - 2025, као и пружање подршке у спровођењу Споразума у области трансплантације између Министарства и Националног института за трансплантацију Републике Италије.

 Неке од активности Сектора за инспекцијске послове у извештајном периоду су: укупно 782 предмета у раду, док су санитарни инспектори на територији Републике Србије извршили укупно 13.388 инспекцијских надзора као и 454 службених саветодавних посета по захтевима надзираних субјеката и плану инспекцијског надзора. Донето је 5.698 решења са мерама које треба предузети у циљу отклањања уочених неправилности. У складу са препорукама за спровођење санитарног надзора над путницима и средствима у међународном саобраћају, од октобра до децембра 2018. године, на аеродрому "Никола Тесла" стављено је под здравствени надзор на колеру, маларију и вирусне хеморагијске грознице 101 путник.

 У Одељењу за здравствену инспекцију обављени су сви послови из утврђене надлежности. Поред редовних послова планиране су и следеће активности Одељења: редовно праћење и извештавање, почетком сваког месеца, о утврђеним подацима у вези броја порођаја и броја рођених беба у породилиштима у јавној и приватној својини; контрола обављања допунског рада у области здравсгва у здравственим установама у јавној и приватној својини; надзор над специјалистичким лекарским ординацијама из области ОРЛ и из области офталмологије; надзор над приватним праксама које су у Регистру привредних субјеката Агенције за привредне регистре. брисане из Регистра, у смислу реализације мера и активности за спречавање обављања делатности нерегистрованих субјеката; службене саветодавне посете у домовима за старе у јавној и приватној својини, у области статуса и услова за обављање здравствене делатности. У оквиру својих надлежности инспектори су извршили укупно 109 надзора, из којих је произашло 66 писаних документа. У сврху систематске контроле лекова/медицинских средстава и ванредне контроле узето је 26 узорака који су предати Агенцији за лекове и медицинска средства на контролу квалитета.

 Управа за биомедицину спроводи активности на реализацији Програма трансформације трансфузијских служби у складу са Законом о трансфузијској медицини и укупно је преузето 35 трансфузијских служби. У току је ИВ фаза преузимања. Континуирано се прати реализација пројекта „Подстицај развоја трансплантационих тимова". Врши се праћење и евидентирање доспелих изјава о забрани узимања органа код изабраног лекара из домова здравља; праћење и анализа достављених извештаја о раду здравствених установа односно трансплантационих центара и донор болница, ради дневног праћења рада и стања пацијената у јединицама интензивне неге. У извештајном периоду Управи за биомедицину достављено је и обрађено 585 предмета, а у здравственим установама реализовано је 2 донора и трансплантирано је 6 солидних органа (4 бубрега, 1 јетра и 1 срце).

 Завршена је припрема техничке спецификације за набавку два нова линеарна акцелератора и једног ЦТ симулатора за Институт за онкологију Војводине, као и Пројекат за извођење реконструкције и надоградње објеката радиотерапије у оквиру овог института. Спроведене су активности усмерене на развој унапређеног модела финансирања примарне здравствене заштите, као и на промену начина извештавања и финансирања здравствених установа секундарног и терцијарног нивоа а у циљу увођења новог начина финансирања здравствених установа почев од 1. јануара 2019. године, по систему дијагностички сродних група. У сарадњи са Републичким фондом за здравствено осигурање израђен је Предлог уредбе о изменама и допунама Уредбе о корективном коефицијенту, највишем процентуалном увећању основне плате, критеријумима и мерилима за део плате који се остварује по основу радног учинка, као и начину обрачуна плате запослсних у здравственим установама

 На крају излагања, истакао је да је грађевински дневник за извођење радова на Клиничком центру Србије отворен 01.10.2018. године и да је исти потписан од стране одговорног Извођача радова и Надзорног органа. Такође, извшена је пријава радова за изградњу КЦ Војводине 01.10.2018. године, како би се спречило истицање Грађевинске дозволе. У вези са радовима на КЦ Ниш, након свих састанка који су одржани са Надзором и Извођачем, усаглашена је финална верзија Додатка бр. 6 која је потписана обострано, док је за КЦ Крагујевац урађена радна верзија Главног пројекта.

 Одбор се изјаснио о поднетим информацијама, које је представио државни секретар Министарства здравља.

 Одбор је на основу члана 229. Пословника Народне скупштине размотрио Информацију о раду Министарства здравља за период јул - септембар 2018. године и одлучио једногласно (за 11 гласова, од укупно 11 присутних) да је прихвати.

 Одбор је размотрио и Информацију о раду Министарства здравља за период октобар - децембар 2018. године и одлучио једногласно (за 11 гласова, од укупно 11 присутних) да је прихвати.

Председник Одбора доц. др Дарко Лакетић је констатовао да јеОдбор, сагласно члану 229. Пословника Народне скупштине, размотрио поднете информације и одлучио да их прихвати, о чему ће поднети извештаје Народној скупштини.

 **Трећа тачка дневног реда** – Разматрање представки грађана и организација

 Председник Одбора доц. др Дарко Лакетић је обавестио присутне да је Радна група Одбора за разматрање представки у саставу: др Драгана Баришић, др Милован Кривокапић и проф. Жарко Кораћ, размотрила нове представке пристигле Одбору и припремила предлоге за њихово решавање. Потом је дао реч известиоцу Радне групе.

 Др Милован Кривокапић известио је Одбор о пристиглим представкама и предлозима за њихово решавање:

1. Подносилац: Емил Абдиљи, Падинска Скела (07-3387/18 од 2.11.18.)

**Предмет:** Подносилац представке тражи подршку Одбора за свој проблем, с обзиром на то да већ четири године трпи болове, али да здравствене установе у којима се лечио нису пронашле узрок овог његовог стања. Предлог Радне групе: Обавестити подносиоца да је Одбор за здравље и породицу радно тело које разматра предлог закона и предлог другог општег акта, као и друга питања из области здравствене заштите, система и организације здравствене делатности; система здравственог осигурања. Сагласно овом делокругу, наведено питање није у надлежности Одбора, већ здравствених установа односно у конкретном случају подносилац се може обратити некој од здравствених установа на терцијарном нивоу које обављају послове везане за одређену врсту ретких болести.

1. Подносилац: Анонимна представка запослених у Институту за кардиоваскуларне болести Сремска Каменица (07-4259/17-5 од 16.11.18)

**Предмет:** Ургенција и апел да се уведе принудна управа у Институту, да се спроведе хитна ванредна спољна контрола рада овог института, као и формирање анкетног одбора Скупштине којим би се испитао комплетан медицински рад и финансијко пословање Института последњих десет година. Овим дописом указују на катастрофално стање овог института, наводећи да руководиоци забрањују операције најтежим болесницима да би се вештачки одржала статистика ниског морталитета али и поред тога у овом иснституту је до сада умрло више од 40 боелсника након кардиохируршких операција. Упозоравају на одлазак најквалитетнијег кадра који одлази због мобинга, лекарских кланова и приватизације Института. Предлог Радне групе: Урегнцију упутити Министарству здравља, које већ спроводи ванредну проверу квалитета стручног рада у овој установи.

1. Подносилац: Др Иван Николић, Београд (07-3568/18 од 21.11.18. године)

**Предмет: Поднсилац представке тражи да се прописима забрани употреба роштиља која користе угаљ у регистрованим** угоститељским објектима и да се замени електричним или роштиљем на гас. Због учесталости тумора дебелог црева и ректума, у чијој патогенези велику улогу између разних једињења имају хетероциклични амини и полициклични ароматични угљени хидрати, који се ставрају искључиво прилкиом коришћења роштиља на угаљ, овакав пропис имао би превентивни значај и велики учинак на здравље нације. Предлог Радне групе: Представку упутити Министарству здравља, Сектору за јавно здравље и програмску здравствену заштиту, на разматрање.

1. Подносилац: Синидикат запослених у здравству и социјалној заштити Србије (400-3601/18 од 29.11.18. године)

**Предмет:** Захтев да се запосленима у делатности здравства и социјалне заштите омогући исплата новогодишње односно божићне награде, као што је то омогућено појединим корисницима средстава буџета Републике Србије. Предлог Радне групе: Представку проследити Министарству финансија и Министарству здравља, на надлежност.

1. Подносилац: Лекарска комора Србије (5-3814/18 од 11.12.18. године)

**Предмет:** Обавештење Лекарске коморе Србије да је активно учествовала у поступку израде нових закона у области здравства, те траже да присуствују седници Одбора током расправе о овим предлозима закона, у циљу изналажења најбољег решења за здравствене раднике и пацијенте у Србији. Предлог Радне групе: Директор ЛКС др Милан Динић присуствовао је седници Одбора када су разматрани системски закони у овој области.

1. Подносилац: Др Јелена Косјер, Нови Сад (01 Број 07-3877/18 од 18.12.18)

**Предмет:** Докторка је специјализант опште хирургије, запослена на неодређено време у Клиници за абдоминалну и ендокрину хирургију Клиничког центра Војводине и тражи премештај у Клинички центар Србије. Наводи да јој се више од две године ускраћује право да ради, да завршава специјализацију и усавршава се, те да пред Вишим судом у Новом Саду води радни спор, ради мобинга који трпи од ментора на специјализацији и управника Клинике у којој је запослена. Предлог Радне групе: Представку проследити Министарству здравља на надлежност.

1. Подносилац: Никола Момиров (07-3817/18-2 од 21.12.18. године)

**Предмет:** Апел родитеља детета које има потпуно оштећење слуха и коме је 2011. године урађена једнострана кохлеарна имплантација, да дете оствари законско право на исправно медицинско помагало, а тиме и право на образовање и квалитет живота. Наведено медицинско помагало чине унутрашњи кохлеарни имплант и спољашњи говорни процесор. Да би дете успешно пратило школску наставу (ученик другог разреда) неопходно је да спољашњи процесор буде у потпуности исправан. РФЗО према важећем пропису о медицинским помагалима одобрава замену процесора на сваких седам година. Гарантни рок процесора је три године, у оквиру којег је било замена појединих делова због неисправности, а трошкове одржавања и поправки уређаја након истека гарантног рока сносе родитељи (поправак код овлашћеног заступника и сервисера коштао их је 85.000 динара). Због свега наведеног, родитељи моле да се измени нереално дуг рок од седам година за замену овог процесора на терет Фонда. Наводе да је цена заушног процесора кохлеарног импланта око 10.000 евра и сматрају да РФЗО врши дисриминацију над особама којима је ово медицинско помагало неопходно. Наглашавају да у пракси није могуће очекивати да ће уређај овог типа, који се свакодневно користи по 14-15 сати, трајати више од пет година.

Предлог Радне групе: Представку проследити РФЗО-у и Министарству здравља на разматрање, с молбом да Одбор и подносиоца представке известе о поступању.

1. Подносилац: Институт за јавно здравље Србије ''Др Милан Јовановић Батут'' (404-9/12-19 од 10.01.19.)

**Предмет: Молба за допринос у одржавању акције обележавања 12 Европске недеље борбе против рака грлића материце, тако што ће се купола Дома НС обојити у тиркизно зелено - симбол борбе против ове болести, у периоду од 21.до 27.01.2019. године.** Предлог Радне групе: Народна скупштина је као и претходних година овом бојом обележила недељу борбе против рака грлића материце.

1. Подносилац: Виолета Марковић, Чачак (07-119/19 од 25.01.19.)

**Предмет:** Притужба на поступак доделе субспецијализације из гастроентерологије др Тањи Стовраг, запосленој у Општој болници Чачак. Предлог Радне групе: Представку упутити Министарству здравља, на надлежност.

1. Подносилац: Никица Стојановић, Нови Сад (07-3649/17-3 од 04.02.19.)

**Предмет: Упознавање Одбора да је именовани предложио супервештачење офталмолога које је Основни суд у Новом Саду својим решењем одбио. Поново доставља докуменатцију истичући да се ради о ''офталмолошком скандалу''.** Предлог Радне групе: Поступак се води пред Основним судом у Новом Саду, те није у надлежности Одбора.

1. Подносилац: Удружење правника за медицинско и здравствено право Србије-СУПРАМ, Београд (180-24/19-2 од 12.02.19.)

**Предмет: Примедба на члан 131. Закона о здравственом осигурању, који** прописује да се осигураним лицима обезбеђују здравствене услуге у висини од најмање 65% од цене здравствене услуге из средстава обавезног здравственог осигурања за лечење болести чије је рано откривање предмет циљаног превентивног прегледа, односно скрининга, према одговарајућим националним програмима, уколико се осигурано лице није одазвало ни на један позив у оквиру једног циклуса позивања, нити је свој изостанак оправдало, а та болест је дијагностикована у периоду до наредног циклуса позивања. Истичу да је овакав став супротан члану 68. Устава Републике Србије, према коме свако има право на заштиту свог физичког и психичког здравља, те да грађани плаћају допринос за здравство од своје зараде и имају право на лечење. Указују на Закон о правима пацијената и на Закон о јавном здрављу, којима је превенција прописана као право а не као дужност појединца, те да законско решење треба да одражава и правно а не само медицинско разумевање превенције и економски интерес осигурања. Траже брисање решења из члана 131. став 1, тачка 4) подтачка 5) Закона и предлажу да се лечење болести чије је рано откривање предмет циљаног превентивног прегледа, односно скрининга, пребаци у услуге које се финансирају 100% из здравственог осигурања. Предлог Радне групе: Представку проследити Министарству здравља, на разматрање.

1. Подносилац: Синидикат запослених у здравству и социјалној заштити Србије (180-242/19-1 од 14.02.19. године)

**Предмет:** Захтев за измену члана 58. Предлога закона о здравственој заштити, који прописује прековремени рад у здравственој установи и дежурство, рад по позиву и приправност, тако што наведени члан треба усагласити са чланом 87. Закона о запосленима у јавним службама. Предлог Радне групе: Са предлогом је одмах упознато Министарство здравља, током разматрања системских закона из области здравства.

1. Подносилац: Грански синдикат здравства и социјалне заштите НЕЗАВИСНОСТ (07-273/19 од 18.02.19. године)

**Предмет: Синдикат тражи** контролу рада Коморе медицинских сестара и здравствених техничара Србије у области континуране медицинске едукације, као и увођење привремених мера у Комори и расписивање нових избора на свим нивоима. Одлуком ове коморе у Сл. гласнику КМСЗТС објављен је тест за континуирану медицинску едукацију, акредитован од стране ЗСС. Сматрају да се овим супротно Закону, Одлуци о акредитацији ЗСС и Статуту Коморе, врши обесмишљавање континуиране медицинске едукације, а имајући у виду да нема обуке н едукације већ се само тестови попуњавају ради добијања бодова за продужење лиценце. Предлог Радне групе: Полазећи од члана 178. Закона о здравственој заштити, којим је прописано шта континуирана едукација подразумева, представку доставити Здравственом савету Србије и Министарству здравља, на надлежност.

1. Национална асоцијација удружења здравствених радника Србије (07-2390/18-2 од 19.02.19. и 06.03.19.)

**Предмет: З**ахтев и **ургенција** за контролу рада Коморе медицинских сестара и здравствених техничара Србије у области континуране медицинске едукације.

Предлог Радне групе: Сагласно члану 178. Закона о здравственој заштити, којим је прописано шта континуирана едукација подразумева, представку доставити Здравственом савету Србије и Министарству здравља, на разматрање.

1. Комора медицинских сестара и здравствених техничара Србије (07-2390/18-3 од 19.02.19. године)

**Предмет:** Реаговање на наводе Гранског синдиката НЕЗАВИСНОСТ и Националне асоцијације удружења здравствених радника. Комора истиче да се ради о злонамерним интенцијама синдикалне организације и наведене асоцијације, јер Комора није вршила континуирану едукацију, већ је пре објављивања предметних програма од здравственог савета Србије, тражила и добила посебну сагласност да дониране програме достави свом чланству, на начин што је кроз службено гласило дистрибуирала програме континуиране едукације Удружења анестезиолога, реаниматора, и трансфузиолога Србије и Опште болнице Пожаревац, које је акредитовао ЗСС и вредновао са 10 бодова.

Предлог Радне групе: Сагласно члану 178. Закона о здравственој заштити, којим је прописано шта континуирана едукација подразумева, представку доставити Здравственом савету Србије и Министарству здравља, на разматрање.

1. Фармацеутски факултет, Савез фармацеутских удружења Србије, Удружење приватних апотекара СПАС, Српско апотекарско друштво и многа друга удружења апотека, као и апотеке Смедерево, Пожаревац, Пирот, Лозница, Јагодина, Ваљево, Велика Плана (180-242/19-3 од 04.03.19; 20.03.2019; 25.и 28.03 2019. године)

**Предмет:** Предлог да се измени члан 222. Предлога закона о здравственој заштити, тако што ће се утврдити критеријуми по којима би се све апотеке отварале у складу са географским (200 м удаљености) односно демографским критеријумима (једна апотека на 4.000 становника) и да се на основу тога успостави Мрежа апотека која би обухватала све апотеке, без обзира на власничку структуру. Апотеке траже измену и допуну чл. 221, 222, 232 и 263. Предлога закона о здравственој заштити и захтевају да се утврди јавни интерес и заштите апотекарске установе у (државној) јавној својини и спречи даље пропадање апотека у јавној својини, с обзиром на то да су демографски и географски показатељи највише утицали на појаву нелојалне конкуренције, концентрацију капитала и фокусирање тржишта и продају, чиме су преовладали економски а не етички и здравствени разлози. Предлог Радне групе: С предлогом је одмах упознато Министарство здравља, током разматрања системских закона из области здравства.

1. Удружење грађана ''Право на избор'', др Јована Стојковић (06-426/19 од 11.03.19. и Петиција број 5-322/19 од 11.04.2019. године, достављена од Одбора за уставна питања и законодавство)

**Предмет: Молба родитеља за пријем у вези са захтевом за из**мену члана 32. Закона о заштити становништва од заразних болести. Наведени члан, како наводе, није у сагласности са чл. 24 и 25. Устава Републике Србије, као ни са бројним међународним документима попут Универзалне декларације УН о биоетици и људским правима. Сагласно томе траже да родитељи добију право да на основу комплетних информација о свим добробитима и ризицима коју носи свака вакцина одлуче који ће ризик преузети на себе. Истичу да Одељење за надзор над вакцинама превентабилним болестима и имунизацију Института ''Др Милан Јовановић Батут'' не поседује информацију ни документ о томе ко пред законом гарантује дугорочну учинковитост и сигурност предметних вакцина, као ни ко пред законом одговара за нежељена дејства након имунизације. Одбору је достављена и петиција **за из**мену члана 32. Закона о заштити становништва од заразних болести, коју је потписало 10387 грађана РС.

Предлог Радне групе: Предлог Удружења доставити Министарству здравља на разматрање.

1. Синидикат запослених у здравству и социјалној заштити Србије (180-24/19-3 од 13.03.19.) и Савез самосталних синдиката БГ(180-24/19-4 од 20.03.19.)

**Предмет: Иницијатива за измену и допуну чл. 73. и 95. Предлога закона о здравственом осигурању, који се односе на то да лица услед болести и компликација изазваних свим врстама малигних обољења, све време трајања привремене спречености за рад, ради лечења добијају 100% од основа за наканаду зараде, а не као до сада 65%. Савез самосталних синдиката Београда подржава иницијативу.** Предлог Радне групе: Са иницијативом је упознато Министарство здравља, током разматрања системских закона из области здравства.

1. Скупштина Општине Кула (180-242/19-4 од 20.03.19. године)

**Предмет: Иницијатива за измену члана 75. Предлога закона о здравственој заштити. Траже да хитна медицинска помоћ или ургентна медицинска помоћ функционише у оквиру Дома здравља Кула.** Предлог Радне групе: Са иницијативом је упознато Министарство здравља, током разматрања системских закона из области здравства.

1. Београдски едукативни центар (06-327/19-8 од 21.03.19. године)

**Предмет: Молба за хитан пријем поводом Предлога закона о утврђивању чињеница о статусу новорођене деце за коју се сумња да су нестала из породилишта у Републици Србији.** Предлог Радне групе: Решавање овог проблема је у надлежности Одбора за правосуђе и минстарства надлежног за послове правосуђа, те ће председник Одбора за здравље и породицу након састанка са председником Одбора за правосуђе поводом ове теме пренети заједнички став о истој, на некој од наредних седница Одбора.

1. Повереник за заштиту равноправности (180-242/19-69 од 28.03.19.)

**Предмет: Молба Повереника да се размотри иницијатива Новог синдиката социјалне заштите Србије за прецизирање одредбе члана 65. Предлога закона о здравственој заштити, из разлога што је у тачки 7. овог члана прописан изузетак** за лица смештена у установе социјалне заштите **у погледу обима примарне здравствене заштите, што може довести до неједнаког третмана у пракси и дискриминације ових лица.**

Предлог Радне групе: С предлогом је упознато Министарство здравља, током разматрања системских закона из области здравства, те је указано да нема **дилеме у примени ове одредбе нити дискриминације ових лица.**

1. НАЛЕД (011-2928/18-17 од 28.03.19. године)

**Предмет: Предлог да се размотре амандмани на Закон о предметима опште употребе**.

 Предлог Радне групе: С предлогом је упознато Министарство здравља, током разматрања системских закона из области здравства, те је Одбор за здравље и породицу поднео амандмане, због основаности овог предлога.

1. Милан Грујић (07-1553/19 од 24.04.19. године)

**Предмет: Подносилац представке је због сумње на несавесно и нестручно лечење од стране дечијег хирурга др Живојина Спасића, Дечија интерна клиника, КЦ Ниш, што је за последицу имало смрт његовог 14-годишњег сина Петра Грујића, поднео захтев за покретање инспекцијске контроле Сектору за инспекцијске послове у Нишу. С обзиром на то да су му стручњаци из иностранства указали на пропусте у лечењу његовог детета, тражи подршку Одбора како би се испитао овај случај.**

Предлог Радне групе: Представку проследити МЗ, с предлогом да сагласно члану 191. Закона о здравственој заштити, поводом овог случаја, изврши ванредну спољну проверу квалитета стручног рада у Дечијој интерној клиници КЦ Ниш.

1. Савез удружења добровољних давалаца крви Србије (06-1554/19од 24.04.19.)

**Предмет: Савез тражи састанак ради упознавања Одбора са актуелним питањима у вези са остваривањем права добровољних давалаца крви, те предлозима и сугестијама у циљу ефикаснијег обезбеђивања довољне количине безбедне људске крви.**

Предлог Радне групе: Радна група ће примити представнике овог удружења.

1. Транспарентност Србија (07-1580/19 од 30.04.19. године)

**Предмет: Предлог да се преиспитају одредбе члана 234. Закона о здравственој заштити - Сукоб интереса, а посебно став 6. овог члана, који уређује примање поклона захвалности мање вредности за запослене у здравству. Траже да се спорна норма размотри и са аспекта усклађености са нормама Кривичног законика, као и са општим прописима који се односе на запослене у јавним службама. Истичу да су ''пригодни поклони'' за јавне функционере и службенике суштински различита ствар од ''израза захвалности'' јер се сматрају изразом ситне пажње или сопственом промоцијом у разним пригодама. Стога би законодавац у вези са овим требало да иде у правцу едукације јавности у циљу смањивања броја ових ситуација односно усмеравањем захвалних пацијената да помогну рад институција а не појединца, као и да се рад љубазних здравствених радника награди на основу анкета о задовољству корисника услуга.** Предлог Радне групе: Представку проследити Министарству здравља, на разматрање.

1. Бранислав Станисављевић (07-1567/19 од 06. 05. 2019. године)

**Предмет:** Именовани се обратио председници НСРС, Одбору за рад, социјална питања, друштвену укљученост и смањење сиромаштва, као и Одбору за здравље и породицу, због забране доласка на посао, од стране в. д. директора установе у којој је радио на одређено време, с обзиром на то да није добио отказ уговора о раду. Именовани је два пута потписивао уговор о раду на одређено време у Специјалној болници за рехабилитацију „Гејзер“ Сијарињска бања, у јуну 2007. и у јулу 2016. године, а ниједан уговор није отказиван. Предлог Радне групе: С обзиром на то да је о овом предмету одлучивао и надлежни суд, те да исти разматра и Одбор за рад, социјална питања, друштвену укљученост и смањење сиромаштва, ова представка није у делокругу рада овог одбора.

1. Марија Тишма (07-1613/19 од 09.05.19. године)

**Предмет: Молба да се реагује на члан 234. Закона о здравственој заштити, којим се дозвољава легално примање поклона од пацијената, у вредности која за грађане ове државе није мала. Наглашава да је држава дужна да здравственим радницима обезбеди примања за обављање овог одговорног посла, а не да сиромашни народ Србије поклонима решава проблем државе. Овакав пропис вређа људско и професионално достојанство здравствених радника, док се грађани додатно оптерећују.**

Предлог Радне групе: Представку проследити Министарству здравља, на разматрање.

1. Проф. др Тихомир Вејновић, Мед.факултет НС (07-1665/19 од 15.05.19.)

**Предмет: Указивање на континуирано кршење закона на Медицинском факултету у Новом Саду у протекле три године, на шта је подносилац представке као члан Савета Факултета и Универзитета у Новом Саду у више наврата скретао пажњу државним органима. И поред утврђених бројних неправилности и незаконитости у финансијском пословању актуелног руководства од стране: ДРИ; Службе за буџетску инспекцију АПВ; покренутог поступка пред Агенцијом за борбу против корупције; Просветне инспекције АПВ (незаконито спроведен избор декана Факултета); коначног решења Министарства просвете, науке и технолошког развоја, којим је одбијена жалба овог факултета, актуелно руководство наставља са незаконитим радом и непримереним трошењем буџетских средстава пореских обвезника. У прилогу: Решења Министарства просвете, науке и технолошког развоја, као и обавештења Агенције за борбу против корупције, Вишег јавног тужилаштва у Новом Саду и Службе за буџетску инспекцију АПВ.** Предлог Радне групе: Представку проследити Министарству здравља и **Министарству просвете, науке и технолошког развоја**, на надлежност, с молбом да Одбор известе о даљем поступању.

1. Представка у вези са загађењем животне средине из Фабрике за прераду камене вуне ''Кнауф инсолатион д.о.о.'' Сурдулица (07-1455/19 од 9.04.2019.)

Подносилац представке: др Мирјана Анђелковић Лукић(члан Савета за мониторинг загађења у Општини Сурдулица и члан Међуресорног координационог тела за истраживање загађења од НАТО бомбардовања, у саставу Владине Комисије). У представци се указује на загађење животне средине из фабрике за прераду камене вуне ''КНАУФ ИНСОЛАТИОН'' у Сурдулици, која се налази на мање од два километра од центра Сурдулице, у непосредној близини стамбених зграда, две средње школе, обданишта, ђачког дом и фабрике млека и хлеба. Скреће се пажња на то да се веома често се осећа тежак, непријатан мирис у целом граду и околним селима, као и на то да се у налазу инспектора ове фабрике наводи да је концентрација загађујућих материја на дозвољеном нивоу, а да је Општина Сурдулица спровела ванредни мониторинг, крајем 2017. и у 2018. години, који је показао велико загађење хлороводоником и формалдехидом, који су прелазилидозвољене граничне вредности, од четири до 33 пута преко дозвољене вредности (0,1 мг/м3). Сви резултати ванредног мониторинга налазе се код инспектора за животну средину Снежане Богдановић. Загађење је довело до знатног повећања броја оболелих од рака у Сурдулици. Више од 6000 грађана Сурдулице 2017. године је потписало петицију за исељење фабрике. Фабрика је обећала да ће фабричка опрема бити унапређена најсавременијом технологијом, која задовољава еколошке стандарде ЕУ, али становници Сурдулице не верују да ће до тога доћи, јер савремени филтери много коштају. Предлаже заустављање проширења фабрике, док се не уграде одговарајући филтери на димњаке, у складу са еколошким стандардима ЕУ, као и измештање фабрике на другу локацију, далеко од насеља. У прилогу представке налазе се: 1. Излагање подносиоца представке у сурдуличкој општини 04. 12. 2017; 2. Извештај мониторинга за други квартал из 2018. године - од 28.08. до 28.09. 2018; 3. фотографије димњака фабрике и депоније отпада (јаловине) у кругу фабрике и 4. текст подносиоца представке написан за Међународну конференцију у Новом Саду „Одлагање отпада у кругу фабрике и опасног отпада на непознато место“. Подносилац представке је 8.5.2019. године упутила Одбору за заштиту животне средине позив на округли сто у организацији локалне самоуправе на тему „Загађење ваздуха у Сурдулици из Фабрике за израду камене вуне ''КНАУФ ИНСОЛАТИОН'', који се одржава 22.5.2019. године у Дому културе у Сурдулици.

Предлог Радне групе: Представку проследити надлежном органу - Министарству заштите животне средине – Сектору за инспекцијски надзор, као и Агенцији за заштиту животне средине и затражити информацију о начину поступања по уступљеној представци и о уступању представке обавестити подносиоца.

1. Проф. др Борис Ђинђић, председник Регионалне лекарске коморе за југоисточну Србију, ЛКС (07-1842/19 од 12.06.19.)

 **Предмет: Упознавање Одбора да је Управни одбор ЛКС на седници одржаној 10. јуна 2019. године у Београду усвојио Платформу са смерницама деловања представника Коморе у радним телима Министарства здравља, а поводом измена Закона о коморама здравствених радника.** Предлог Радне групе: Упознати Одбор и **Министарство здравља** са овом предлозима за измену закона.

РАДИ УПОЗНАВАЊА ПРЕДСТАВКЕ:

Подносилац: Заштитник грађана (02-3735/18-3 од 11.12.18. године)

Извештај о раду Националног механизма за превенцију тортуре за 2017. годину.

Подносилац: Институт за јавно здравље Србије ''Др Милан Јовановић Батут''

Позив за учешће на конференцији поводом Националног дана без дувана, 31. јануара 2019. године.

Подносилац: Стална делегација Народне скупштине у Парламентарној скупштини Савета Европе проследила је Одбору резолуцију ''Фармакорезистентна туберкулоза у Европи'', усвојену на Другом делу заседања ове скупштине у Савету Европе, одржане од 23. до 27. априла 2018. године у Стразбуру.

ОДГОВОРИ НА ПРЕДСТАВКЕ:

**1.** РФЗО је проследио одговор на представку број 07-2837/18, коју су овом одбору поднели чланови Удружења бубрежних инвалида Кушевац. Одговор Фонда прослеђен је и подносиоцу.

**2.** Министарство унутрашњих послова, Кабинет министра, проследило је одговор на представку број 07-1083/18, коју је Одбору поднео Милан Миленковић.

**3.** Министарство здравља проследило је одговор на представку број 07-3057/18, која се односи на иницијативу педијатра Завода за хитну медицинску помоћ у Крагујевцу за ангажовањем приватног здравственог сектора ради растерећења капацитета здравствених установа из Плана мреже и смањења листа чекања на преглед магнетном резонанцом.

**4.** Министарство здравља, Сектор за инспекцијске послове, проследило је одговор на представку број 50-1605/17-7, односно Извештај Комисије надзорника о спроведеној ванредној провери квалитета стручног рада на Институту за кардиоваскуларне болести Војводине са седиштем у Сремској Каменици,у случају лечења десет, сада покојних, пацијената.

Прихваћен је предлог председника Одбора да се Одбор у целини изјасни о предлогу Радне групе за решавање ових представки, осим ако неко тражи посебно гласање о одређеној представци.

 Одбор је једногласно (за 11 гласова, од укупно 11 присутних) усвојио Предлог Радне групе за поступање по представкама.

 **Четврта тачка дневног реда –**Разно

Председник Одбора доц. др Дарко Лакетић је обавестио чланове Одбора о позивном писму за учешће на округлом столу на тему хроничних незаразних болести, који организује Канцеларија СЗО у Србији у сарадњи са Министарством здравља и Институтом за јавно здравље Србије. Скуп се одржава у петак 21. јуна 2109. године, у хотелу Кристал, са почетком у 8:30 часова. Поред позива, у прилогу су радна верзија агенде и извештаји о хроничним незаразним болестима и контроли рака у Србији који ће бити презентовани на овом скупу, који је прилика да се сагледају тренутни изазови у вези са хроничним незаразним болестима и потенцијалне активности које би водиле ка унапређењу здравља становништва Србије. Чланови Одбора, заинтересовани за ову тему, најкасније до понедељка 17. јуна, служби Одбора треба да потврде учешће на овом округлом столу.

 Такође је обавестио Одбор о свом учешћу на радном састанку у оквиру пројекта „Приступачност услуга женама са инвалидитетом које су преживеле насиље у резиденцијалним установама“, који организује Удружење грађана ''Иницијатива за права особа са менталним инвалидитетом МДРИ-С'', који ће се одржати у среду 19. јуна 2019. године.

 Поводом ове тачке дневног реда, више није било предлога ни дискусије.

 Седница је завршена у 12,10 часова.

 СЕКРЕТАР ПРЕДСЕДНИК

 Божана Војиновић Доц. др Дарко Лакетић